Twee tieners vas oor moordArgieffoto (Foto: Bruno Glätsch/Pixabay) Twee tieners, ŉ seun en ŉ meisie (albei 16 jaar oud), is Dinsdagmiddag in Hillbrow in Johannesburg in hegtenis geneem op aanklag van moord. Kapt. Xoli Mbele, woordvoerder van die polisie, het gesê die twee tieners het vermoedelik ŉ 40-jarige man met ŉ inspuiting vol dwelmmiddels ingespuit. “Die slagoffer het gelê en slaap ná ŉ paar drankies, toe die tieners hom aangeval het.” Paramedici het die man op die toneel dood verklaar. Twee inspuitings is op die toneel gevind en sal na die forensiese laboratorium gestuur word vir verdere ondersoek. Die verdagtes sal, weens hul ouderdom, na ŉ plek van veiligheid gestuur word totdat hulle in die hof moet verskyn. Hulle sal binnekort in die Johannesburgse landdroshof verskyn. Die ondersoek duur voort.